el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el en el el en es en en el en el el el el el el el el el el el es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Ενα τρελό, απίθανο Clasico, με γκολάρες, πάθος, κόκκινη, διαμαρτυρίες, αλλά και τη Ρεάλ σε σούπερ κατάσταση! Η Βασίλισσα έκανε ένα μεγάλο ντέρμπι, επικράτησε 3-1 της Μπαρτσελόνα στο Καμπ Νου και ουσιαστικά κατέκτησε το Σούπερ Καπ, αφού ο επαναληπτικός της Τετάρτης αποκτά τυπική διαδικασία. Κι όλα αυτά, λίγες ημέρες μετά τη νίκη επί της Γιουνάιτεντ για το Ευρωπαϊκό Σούπερ Καπ. Ο Ζινεντίν Ζιντάν έγινε ο πρώτος τεχνικός της Ρεάλ που δε χάνει στα τρία πρώτα ντέρμπι με τη Μπάρτσα στο Καμπ Νου. Τραγικό το α’ μέρος, γεμάτο φάσεις, νεύρα, γκολ και αντιδράσεις το δεύτερο ημίχρονο, με τον Κριστιάνο να μπαίνει αλλαγή, να σκοράρει και να αποβάλλεται!
Ενδεκάδα χωρίς Ρονάλντο παρουσίασε στο Clasico o Ζιντάν, μιας και ο Πορτογάλος σταρ είναι ακόμα ανέτοιμος. Ο Ισκο ήταν πίσω από τους Μπέιλ, Μπενζεμά, ενώ ο Κόβατσιτς πήρε τη θέση του τιμωρημένου Μόντριτς. Μπαρτσελόνα και Ρεάλ εμφανίστηκαν… ανέτοιμες στο α’ μέρος, με τη Βασίλισσα να μπαίνει πιο δυνατά. Ωστόσο, μετά το τέταρτο η ομάδα του Βαλβέρδε πήρε τον έλεγχο, κυκλοφορούσε καλύτερα τη μπάλα και με κύριο εκφραστή τον Μέσι προσπάθησε να βάλει δύσκολα. Για τη Ρεάλ, ο Ισκο ήταν ο κορυφαίος, με τον Ισπανό όμως να μην έχει συμπαραστάτες.
Η πρώτη καλή φάση στο α’ μέρος σημειώθηκε στο 10ο λεπτό, όταν ο Μέσι έβγαλε τον Σουάρες σε θέση βολής, αλλά το σουτ του Ουρουγουανού μπλόκαρε ο Νάβας. Ο Ισκο προσπάθησε να απαντήσει στο 18′, όμως η προσπάθειά του κατέληξε άουτ. Η Μπαρτσελόνα ανέβασε ρυθμό μετά το 20λεπτο, ενώ η κατοχή της στο ημίωρο άγγιξε το 60%. Στο 33′ ήρθε η πρώτη μεγάλη φάση για τους Καταλανούς, ο Αλμπα έκοψε ιδανικά για τον Μέσι, αλλά ο Νάβας πρόλαβε την προβολή του Αργεντίνου. Η Ρεάλ απάντησε, ο Ισκο έκανε τη σέντρα, αλλά το σουτ του Μπέιλ έδιωξε ο Τερ Στέγκεν.
Η επανάληψη είχε τα πάντα! Γκολάρες, νεύρα, αποβολή! Στο 50′ η Ρεάλ πάγωσε το Καμπ Νου, όταν από τη σέντρα του Μαρσέλο ο Πικέ έστειλε τη μπάλα στα δίχτυα της ομάδας του. Μάλιστα, ο Καταλανός έγινε ο πρώτος παίκτης για τη Μπάρτσα του που σημειώνει αυτογκόλ σε Clasico στον 21ο αιώνα! Παράλληλα, η Ρεάλ βρήκε δίχτυα σε 67ο διαδοχικό παιχνίδι σε όλες τις διοργανώσεις. Οι γηπεδούχοι προσπάθησαν να αντιδράσουν, αλλά ο Μέσι δυο φορές δεν μπόρεσε να σκοράρει. Η Μπαρτσελόνα βγήκε μπροστά, αλλά τα κενά στα μετόπισθεν ήταν πολλά. Μάλιστα, ο Αλμπα στο 55′ έκανε την… επέμβαση της χρονιάς στο πλασέ του Καρβαχάλ από πολύ κοντά.
Ο Κριστιάνο μπήκε ως αλλαγή στο 58′ και στο 71′ έστειλε τη μπάλα στα δίχτυα, αλλά το γκολ ακυρώθηκε σωστά ως οφσάιντ. Η Μπαρτσελόνα δεν είχε καθαρό μυαλό, κάτι που φάνηκε και στην τεράστια χαμένη ευκαιρία του Μπουσκέτς στο 73′. Δυο λεπτά αργότερα οι γηπεδούχοι κέρδισαν πέναλτι από το… πουθενά. Ο Σουάρες τσίμπησε τη μπάλα, ο Νάβας δεν τον βρήκε καθαρά, αλλά ο διαιτητής έστειλε τον Μέσι στην άσπρη βούλα. Ο Αργεντίνος ήταν ψύχραιμος και ισοφάρισε σε 1-1.
Στο σημείο εκείνο όμως μίλησε η κλάση του Κριστιάνο, αφού στο 80′ με ένα άπιαστο σουτ σε ιδανική αντεπίθεση δεν άφησε περιθώρια αντίδρασης στον Τερ Στέγκεν. Ηταν το 11ο του γκολ σε ισάριθμα ντέρμπι στο Καμπ Νου. Ωστόσο, τα χαμόγελα έγιναν νεύρα για τον Πορτογάλο μόλις δυο λεπτά αργότερα. Ο Κριστιάνο έφυγε στην πλάτη της άμυνας, ο Ουμτιτί τον εμπόδισε, με τον πρώτο να χάνει την ισορροπία του. Οι διαμαρτυρίες του για… πέναλτι έφεραν τη δεύτερη κίτρινη (η πρώτη στον πανηγυρισμό του), με τον Ρονάλντο να σπρώχνει τον διαιτητή και να κινδυνεύει με βαριά καμπάνα! Η Μπαρτσελόνα βγήκε όλη μπροστά για να ισοφαρίσει και το πλήρωσε για τρίτη φορά. Απίθανη αντεπίθεση στο 90′, με τον Βάθκεθ να μοιράζει ιδανικά στον Ασένσιο και τον Ισπανόα να διαμορφώνει το 3-1 με… τρελό γκολ!
Μπαρτσελόνα (Ερνέστο Βαλβέρδε): Τερ Στέγκεν, Βιδάλ, Πικέ, Ουμτιτί, Τζόρντι Άλμπα, Ράκιτιτς, Μπουσκέτς, Ινιέστα (68′ Σέρχι Ρομπέρτο), Μέσι, Σουάρες, Ντεουλοφέου (59′ Σουάρεθ).
Ρεάλ Μαδρίτης (Ζινεντίν Ζιντάν): Νάβας, Καρβαχάλ, Βαράν, Σέρχιο Ράμος, Μαρσέλο, Καζεμίρο, Κόβατσιτς (68′ Ασένσιο), Κρόος, Ίσκο, Μπέιλ (81′ Λούκας Βάθκεθ), Μπενζέμα (58′ Κριστιάνο Ρονάλντο).
Βίντεο: Κατέρρευσε η Κύπρος στο Κόσοβο, άλλα δύο γκολ σε ένα πεντάλεπτο!
Live: Κόσοβο – Κύπρος 4-0 (vid)
Βίντεο: Το γκολ του Μουσλίγια στην Κύπρο και οι φωνές για φάουλ
Ομόνοια: Το πρώτο κρίνεται απαραίτητο
ΑΠΟΕΛ: Πότε σκόραρε και πότε δέχθηκε γκολ
Βίντεο: Κατέρρευσε η Κύπρος στο Κόσοβο, άλλα δύο γκολ σε ένα πεντάλεπτο!
Live: Κόσοβο – Κύπρος 4-0 (vid)
Βίντεο: Ο Ρουντάνι κάρφωσε δεύτερο μαχαίρι στην Κύπρο
Βίντεο: Το γκολ του Μουσλίγια στην Κύπρο και οι φωνές για φάουλ
Ο Ποτσετίνο είδε από κοντά το Αγγλία – Γερμανία και οι φήμες φούντωσαν!
Ομόνοια: Το πρώτο κρίνεται απαραίτητο
Ολοταχώς για έβδομο ξένο στην Stoiximan Basket League!
Οι δύο παίκτες που «κόπηκαν από τον Κετσπάγια»
Μπάσκετ: Η ΑΕΚ πέρασε από την Θορ και παίζει με την Άντβερπ
Τα αποδυτήρια της Εθνικής και η αναγνωριστική βόλτα (vid & pics)
Εθνική: Με την ίδια συνταγή η ενδεκάδα του Κετσπάγια στο Κόσοβο
ΑΕΚ: «Φωτίζει» το παρόν
Ευρώπη… αντίο από τον Άρη, λύγισε από τη Γουλβς
Formula 1: Με έξι Αγώνες Σπριντ το πρωτάθλημα του 2023
Η μάχη της Κύπρου και το ντέρμπι Πορτογαλία-Ισπανία με 0% γκανιότα, ΣΟΥΠΕΡ αγορές και Cash Out μόνο στον Stoiximan!
Serie A: Σκέψεις για μίνι τουρνουά στις ΗΠΑ κατά τη διάρκεια του Παγκοσμίου Κυπέλλου
Αργεντινή: Τερματοφύλακας κατέληξε στο αστυνομικό τμήμα μετά από άσεμνες χειρονομίες στην εξέδρα (vid)